**RAPORT ACTIVITATE 2022**

**CENTRUL DE ABILITARE ȘI REABILITARE PENTRU PERSOANE ADULTE CU DIZABILITĂȚI MITOCU DRAGOMIRNEI**

**LOCUINȚA MAXIM PROTEJATĂ MITOCU DRAGOMIRNEI**

Centrul de Abilitare și Reabilitare pentru Persoane adulte cu Dizabilități Mitocu Dragomirnei și coordonator al Locuinței Maxim Protejate Mitocu Dragomirnei, situate în Comuna Mitocu Dragomirnei, str. Anastasie Crimca nr.70, vă aduc la cunoștință că în cursul anului 2021 în cele două servicii sociale rezidențiale cu cazare, împreună cu personalul din subordine, am depus toate diligențele pentru a avea o grijă permanentă faţă de beneficiarii noştri, cu scopul îmbunătăţirii activităţilor desfăşurate în cadrul unităţii și a ridicării permanente a standardelor de îngrijire.

Centrul de Abilitare și Reabilitare pentru Persoane adulte cu dizabilități Mitocu Dragomirnei, înființat prin Hotărârea Consiliului Judetean Suceava nr. 197 din 30.10.2019 cu o capacitate de 39 de locuri, în camere de 3 paturi, oferă servicii sociale de tip rezidențial, cu preponderență de abilitare și reabilitare, realizate pentru a raspunde nevoilor individuale specifice ale persoanelor adulte cu dizabilități, în vederea dezvoltării potențialului personal. Astfel, beneficiarilor centrului li se asigură găzduire, îngrijire, informare, asistență socială și medicală, consiliere psihologică, abilitare și reabilitare, activități pentru menținerea/dezvoltarea deprinderilor de viață independentă, educație, asistență și suport pentru luarea unei decizii, precum și pentru integrare și participare socială și civică.

Locuința Maxim Protejată Mitocu Dragomirnei, înființată prin Hotărârea Consiliului Judetean Suceava nr. 65 din 10.07.2007 cu o capacitate de 10 de locuri, în camere de 2 paturi, asigură găzduire și realizează activități corespunzătoare nevoilor individuale specifice ale persoanelor adulte cu dizabilități, pe perioadă determinată, în vederea pregătirii pentru viața independentă.

În continuare facem referire la realizările obţinute în anul 2021, pe compartimente de activitate:

1. **Compartimentul tehnico-administrativ, protecţia muncii şi P.S.I.:**
* **Contabilitate:**
* întocmirea raportului de fundamentare buget și propunerea bugetului pentru anul 2021;
* întocmirea și predarea diverselor documentelor justificative către D.G.A.S.P.C. Suceava;
* s-au verificat lunar stocurile faptice cu cele înscrise în fişele de magazie;
* s- asigurarea obținerii de date exacte, cantitative și valorice, în orice moment cu privire la existența si răspândirea valorilor materiale la locurile de depozitare sau la locurile de folosință;
* asigurarea bazei de date necesară efectuării inventarierilor periodice și anuale prin furnizarea de date scriptice pe locuri de depozitare și folosință;
* organizarea lucrărilor de inventariere la termenele stabilite și potrivit prevederilor legale;
* verificarea și organizarea lucrărilor de scoatere din funcțiune, casare, declasare, și valorificarea bunurilor materiale rezultate;
* asigurarea evidenței privind mijloacele fixe și terenurilor;
* evidența gestionară a obiectelor de inventar;
* asigurarea evidenței stocurilor;
* întocmirea, circulația si păstrarea documentelor justificative care stau la baza intrărilor și ieșirilor din patrimoniu si operarea lor în evidențe;
* evidențierea valorilor materiale în contabilitatea de gestiune prin metoda cantitativ-valorică;
* întocmirea si păstrarea documentului contabil obligatoriu – Registrul inventar;
* întocmirea centralizatoarelor de consumuri lunare;
* intocmirea balanței de verificare, care reflectă egalitatea între totalul sumelor debitoare și creditoare si totalul soldurilor debitoare și creditoare ale conturilor;
* înregistrarea operațiunilor patrimoniale în contabilitate, cronologic prin respectarea succesiunii documentelor justificative, după data de întocmire sau de înregistrare în unitate ;
* întocmirea în termen a documentelor de sinteză contabilă; întocmirea și păstrarea documentelor justificative care stau la baza întocmirii notei contabile;
* întocmirea lunară privind contribuțiile de întreținere datorate de adulții cu handicap asistați și susținătorii acestora;
* verificarea fișelor de cont cu documentele însoțitoare privind operațiunile efectuate;
* întocmirea trimestrială a raportului cost adult lună, pe categorii de asistați;
* întocmirea trimestrială a raportului statistic I5, cheltuieli efective cumulate de la începutul anului pentru fiecare sursă de finanțare;
* întocmirea semestrială a raportului statistic I6, ajutoare, donații, sponsorizări, contribuții plătite de persoanele asistate;
* întocmirea anuală a raportului cheltuieli centru;
* **Gestiune materiale şi obiecte de inventar, alimente, medicamente, secretariat, casierie**:
* administrarea corespondenței ;
* întocmirea și primirea comenzilor, preluarea mărfii,
* efectuarea de curățenie în locurile de depozitare
* distribuirea pensiilor
* întocmirea chitanței cu contribuția reținută și operarea acesteia în registrul de casă
* recepţie marfă primită.
* completarea fişelor de magazie cu bunurile primite în baza notei de recepţie.
* depozitarea mărfii pe bază de grupe de marfă.
* etichetarea rafturilor indicând data expirării.
* depozitarea materiilor prime în condiții corespunzătoare de temperatură și umiditate
* eliberarea bunurilor pe baze stabilite
* asigurarea integrităţii bunurilor depozitate prin verificarea încuietorilor şi a căilor de acces în incinta magaziilor.
* **Fochişti, paznici:**
* asigurarea pazei unităţii.
* asigurarea căldurii şi apei calde în unitate.
* asigurarea şi menţinerea curăţeniei în spaţiile destinate centralelor termice, precum şi în curtea aferentă centrului (colectarea deşeurilor, măturarea trotuarelor, deszăpezire etc).
* reparații și remedieri la instalațiile termice, electrice și sanitare.
* văruirea încăperilor din centru.
* udarea răsadurilor din seră și grădină.
* cosirea și adunarea ierbii din jurul centrului.
* verificarea și monitorizarea instalației de apă și a fosei septice.
* **Şofer :**
* asigurarea transportului beneficiarilor ce necesită acordarea de servicii medicale sau de altă natură, în afara centrului, zilnic sau ori de câte ori este necesar (Spitalul judetean, policlinică, bancă etc).
* verificarea, întreţinerea, curăţenia şi mentenanţa autovehiculelor din dotare.
* întreţinerea spaţiului verde din incinta centrului (cosit, îngrijit flori etc.).
* întocmirea foilor de parcurs
* efectuarea cumpărăturilor pentru beneficiari
* **Bucătărie :**
* pregătirea şi servirea micului dejun, prânzului şi cinei conform meniului zilnic.
* dezinfectarea bisăptămânală a veselei.
* păstrarea şi etichetarea probelor alimentare.
* supravegherea beneficiarilor care desfăşoară activităţi de terapie ocupaţională în bucătărie.
* participarea la recoltarea legumelor producţie proprie și prepararea gemului, a sucului de roşii si pregătirea pentru depozitare a legumelor producţie-proprie în lada frigorifică.
* dezinfectarea de trei ori pe zi a meselor, pardoselelor, uşilor, vaselor, a hotei şi a plitei cu dezinfectent şi clor.
* **Spălătorie :**
* igienizarea îmbrăcăminții, lenjeriilor, păturilor, perdelelor, huselor conform procedurilor (sortarea pe culori, spălare, clătire, uscare, călcare, împăturire).
* remedierea lenjeriilor, rufelor deterioate (coasere).
* participarea în cadrul activităţii ce cuprinde aspectul fizic al beneficiarilor (tuns).
* participarea la activitățile gospodărești – îngrijirea aleilor, florilor, straturilor.
* păstrarea și depozitarea în magazie a lenjeriilor, plapumelor, păturilor, cuverturilor, huselor de pat
* dezinfectarea rufelor conform procedurilor (spălare, clătire, uscare, călcare) ori de câte ori este nevoie.
* **Îngrijitori :**
* asigurarea curăţeniei şi igienizării în cadrul centrului în toate sectoarele prinse în fișa postului
* supravegherea beneficiarilor care desfăşoară activităţi zilnice (curăţenia în dormitoarele beneficiarilor, în băile acestora, holuri, camera de zi, ordinea din camere etc.).
* participarea la activităţile de îngrijire a spaţiului verde.
1. **Compartimentul de asistenţă medicală :**

Asistenţa medical-sanitară este asigurată de către 5 asistenţi medicali în patru schimburi, fiind coordonaţi permanent de un medic specialist medicina de familie şi parţial de un medicul psihiatru care are în evidenţă beneficiarii centrului.

Întreaga activitate a fost coordonată după cele 14 nevoi fundamentale care sunt o necesitate vitală, esenţială fiinţei umane pentru asigurarea stării de bine din punct de vedere fizic şi mintal. Aceste nevoi sunt: a respira; a se alimenta şi hidrata; a elimina; a se mişca, a păstra o bună postură; a dormi, a se odihni; a se îmbrăca şi dezbrăca; a-şi menţine temperatura corpului în limite normale; a fi curat, a-şi proteja tegumentele; a evita pericolele; a comunica; a acţiona după credinţele sale şi valorile sale; a se realiza; a se recreea; a învăţa.

 Compartimentul medical a urmărit atingerea de către beneficiar a independenţei în satisfacerea acestor nevoi.

- monitorizarea zilnică a stării igieno-sanitara din toate sectoarele de activitate care este asigurată de către pedagogii de recuperare, infirmieri şi îngrijitoarele de curăţenie, sub îndrumarea permanentă a cadrelor medicale şi se notează în registru;

- Atingerii obiectivelor din planul personalizat;

- Starea de sănătate și notarea in fișa de monitorizare a strării de sănătate urmărindu-se obiectivele stabilite în planul personalizat.

Specialiştii din compartimentul medical:

* fac parte din echipa multidisciplinară
* participă anual la evaluarea periodică a fiecărui beneficiar;
* participă la elaborarea planului individualizat
* depistează cazurile noi de îmbolnăvire

- Administrarea tratamentului psihiatric și somatic conform prescripţiei medicului, la orele şi în dozele prescrise de medic

- Asistentul medical completează în foile de temperatură a funcţiilor vitale, tensiune arterială, puls, temperatură, lichide ingerate, diureză

- Pregătirea beneficiarilor pentru consultul de specialitate și în funcţie de examenele paraclinice recomandate

- Recoltarea, prelevarea produselor biologice necesare examenelor paraclinice recomandate de medicii specialişti

- Consemnează în fişele beneficiarilor toate modificările stării de sănătate

- Preluarea beneficiarilor nou internaţi și reveniți din învoiri,

- Acordarea primului ajutor în caz de accidente sau cazuri de urgență medicală

- Supravegherea şi participarea la servirea celor trei mese, asigurarea respectării fiecărui regim (hiposodat, desodat, gastric, hepatic, hipolipidic, hipocaloric, hipoglucidic)

- Se urmăreşte zilnic respectarea programului de activităţi a beneficiarului, dezvoltarea autonomie personale

- Verificarea stării fizice şi psihice a beneficiarilor care participă la activităţi gospodăreşti

- Verifică din punc de vedere organoleptic alimentele şi hrana beneficiarilor

S-a respectat legislația in vigoare pentru prevenirea infectiei COVID 19 în servicii sociale destinate persoanelor adulte cu dizabilități.

 Asistent. medical principal stabilit la nivel de centru întocmeşte meniurile respectând necesarul de calorii, gramajul, regimurile alimentare necesare, participă la stabilirea necesarului de alimente. Pentru întocmirea acestor meniuri sunt consultaţi beneficiarii, bucătăreasa şi responsabilul de gestiunea alimentelor şi medicul. Aceste meniuri sunt diversificate şi întocmite lunar. Sunt afişate zilnic atât în sala de mese cât şi în bucătărie.

 Asistenţii medicali s-au implicat alături de întreg personalul în activităţi de socializare, petrecerea timpului liber.

1. **Compartimentul de asistenţă socială şi terapie ocupaţională:**

Activități de socializare desfășurate pe parcursul anului 2021

 - Vizită în familie – 37 beneficiari (perioada august –septembrie)

 - lunar – Sărbătoriții lunii !- sărbatorirea beneficiarilor născuți în luna curentă

 - 6.01.2021 - ,,Boboteaza,, - beneficiarii au sărbătorit evenimentul religios

 - 15.01.2021 – Omagierea poetului Mihai Eminescu – activitate culturală.

 - 24.01.2021 - ,, Ziua Unirii,, - activitate socio culturală.

 - 30.01.2021 – Sărbătorirea zilei Sfinților Vasile, Grigore și Ioan – activitate de informare religioasa urmată de o petrecere laică.

 - 14.02.2021 – Sărbătorirea Zilei Îndragostiților! Prin confecționarea de felicitări și mici atenții handmade

 - 24.02.2021 – Sărbătoarea de Dragobete! – activitate de socializare și relaxare.

 - 1.03.2021 - ,,Ziua Mărțișorului!,, - activitate de socializare și relaxare.

 - 8.03.2021 - ,, Ziua de 8 Martie!,, - activitate realizată în colaborare și cu susținerea Primăriei Mitocu Dragomirnei, prin bunăvoința domnului primar Reziuc Radu

 - 27.03.2021 – implicare voluntară în activitățile de menținere a curățeniei la nivelul comunei

 - 28.03.2021 – concurs de tenis intern

 - 05.04.2021 – jocuri de societate

 - 12.04.2021 – horticultura, pasiunea mea!

 - 18.04. 2021 - cuvânt de învățătură, despre denii și importanța lor

 - 25.04.2021 – Floriile, activitate de informare religioasa urmată de o petrecere laică.

 - 29.04.2021 01.05.2021 – Incondeiere de ouă, Sărbătoare Pascală

 - 09.05.2021 – Ziua Europei

 - 15.05.2021 - Ziua Familiei, menținerea legăturii cu familia și importanța acesteia

 - 17.05.2021 – Socializare și introducere în utilizarea cardurilor bancare (pregătire economică pentru viața în societate)

 - 26.06.2021 - Ziua Drapelului!

 - 27.06.2021 – Plimbare în aer liber prin zonele pitorești ale comunei

 - 29.06.2021 - Sf. Apostoli ”Petru și Pavel” activitate de informare religioasa urmată de o petrecere laică.

 - 17.07.2021 – jocuri de societate

 - 26.07.2021 – Ieșiere în societate la Piscina Micul delfin - 13 beneficiari

 - 29.07.2021 – terapie prin dans

 - - 09.08.2021 – Ieșire în societate la Piscina Micul delfin - 12 beneficiari

 - 13.08.2021 – Suntem parte din comunitate, Masă festivă cu pizza și suc sponsorizată de Restaurantul Corso Plate din comună

 - 19.08.2021 - Activitate de socializare - petrecere la ”Forest Barn” Mitocu Dragomirnei

 - 10.09.2021 - Indemânarea și priceperea – dezvoltare de abilități

 - 19.09.2021 - Avem musafiri – Spectacol în aer liber susținut de copiii și tinerii din comunitatea penticostală

 - 01.10.2021 - Ziua internatională a persoanelor vârstnice

 - 14.10.2021 – Toamna la Mitoc

 - 13.11.2021 – Petrecere de lăsatul Secului

 - 01.12.2021 – La multi ani, România!

 - 03.12.2021 – Ziua persoanelor cu dizabilități, Expoziția ”Deschide ochii! Deschide inima!”

- 6.12.2020 - ,,Moș Nicolae!,, - activitate de socializare și relaxare cu primire de cadouri din comunitate.

- 17.12.2021 - Proiect ”Un zâmbet pentru bunici- Oamenii de lânfă noi” desfășurat în colaborare cu Școala Generală Mitocu Dragomirnei

- 23.12.2021 ”Moș Crăciun la noi în sat”, acțiune de socializare și relaxare organizată cu ocazia sărbătorilor de iarnă în colaborare cu Primăria Mitocu Dragomirnei

* + - * **Asistent social:**
* Completarea datelor statistice trimestrial şi semestrial;
* Întocmirea şi centralizarea biletelor de învoire a beneficiarilor care au fost învoiţi în familie, în societate, prieteni, etc., ce au fost semnate de către comisia multidisciplinară;
* Conceperea şi tehnoredactarea lunară a programelor de curăţenie și activitate
* Convorbiri telefonice cu diferite instituţii în vederea rezolvări problemelor beneficiarilor;
* Întocmirea actelor pentru beneficiarii din cadrul CAbR – LMP pe linie de stare civilă
* Întocmirea referatelor psiho-sociale pentru beneficiarii CAbR -LMP înaintate Comisiilor din cadrul DGASPC Suceava
* Centralizarea dosarelor beneficiarilor şi arhivarea acestora din cadrul CAbR - LMP
* Conceperea, tehnoredactarea şi eliberarea adeverinţelor pentru beneficiari ai CAbR – LMP,
* Întocmirea Contractelor de servicii sociale, Actelor adiționale și a Angajamentelor de plată atât cu aparţinătorii cât şi cu beneficiarii
* Verificarea cutiei de sesizări şi reclamaţii de două ori pe lună în prezenţa comisiei.
* Beneficiarii din cadrul CAbR şi LMP sunt informaţi cu privire la respectarea regulilor de igienă şi prevenţie COVID .
* Consemnarea în registru de intrări/ieşiri a datele necesare în funcţie de modificările apărute.
* Întocmirea fiselor de evaluare și a PP/PPV pe parte socială a beneficiarilor de minim 2 ori pe an.
	+ - * **Psiholog:**

Activitatea psihologică a cuprins ședințe de consiliere și terapie psihologică, activități de grup, activități centrate pe dezvoltarea comportamentului adecvat situațiilor sociale, dezvoltarea atenției și gândirii pozitive, adecvarea emoțiilor, conștientizare de sine, evitarea situațiilor de izolare socială și depresie, dezvoltare personală, autocunoaștere, anamneză, dezvoltarea strategiilor de coping etc.

Aceste activități s-au desfășurat zilnic, cu respectarea planurilor personalizate ale beneficiarilor, respectiv planurilor personalizate de viitor.

Pe parcursul anului 2021, în calitate de psiholog specialist, am întreprins următoarele activități:

* Realizarea a 13 evaluări psihologice (C.Ab.R. – 8; L.M.P. - 5)
* Aplicarea și interpretarea a 13 teste psihologice proiective (C.Ab.R. – 8; L.M.P. - 5)
* Inițierea și dirijarea a 738 de şedinţe de consiliere psihologică (C.Ab.R. – 579; L.M.P. - 159)
* Aplicarea și interpretarea a 13 teste de inteligență
* Aplicarea și interpretarea a 13 teste psihologice MMSE
* Coordonarea a 2 activități de Focus Grup (L.M.P.)
* Coordonarea activităților de recuperare și reabilitare funcțională, ergoterapie, pedagogică a tuturor beneficiarilor
* Aplicarea diverselor chestionare privind satisfacția beneficiarilor
* Aplicarea chestionarului de evaluare a gradului de satisfacție a beneficiarilor **(95% dintre beneficiari au apreciat calitatea serviciilor oferite de centru ca fiind ,,foarte bune”)**
* Participare ca membru activ în echipa multi-disciplinară a centrului
* Realizarea a 282 de informări zilnice și în cazul deplasărilor în exteriorul centrului privind prevenția infectării cu SARS-Cov2 (C.Ab.R. – 158; L.M.P. - 124)
* Realizarea a 48 de informări PSI (C.Ab.R. – 38; L.M.P. - 10)
* Realizarea evaluării inițiale/reevaluării anuale a beneficiarilor
* Participarea la întocmirea planurilor personalizate ale beneficiarilor
* Participarea activă la întocmirea programelor zilnice de terapie ocupațională
* Completarea documentației zilnice (Fișele beneficiarilor)
	+ - * **Instructor ergoterapie:**

Pe parcursul anului 2021 am desfășurat împreună cu toți beneficiarii următoarele activități:

* Adunarea și pregătirea materialelor folosite în cadrul ergoterapiei și terapie ocupațională
* Supravegherea și coordonarea activităților de ergoterapie (activități cu specific artizanal, confecționarea de obiecte handmade, alfabetizare – citire, scriere, calcul matematic, educație nonformală, activitate vocațională)
* Participarea împreună cu beneficiarii la activități de terapie ocupațională – cultivarea și îngrijirea grădinii, îngrijirea și menținerea curățeniei straturilor de flori, terapie de relaxare și recreere, coordonarea discuțiilor libere, hobby-uri, jocuri de societate – rummy, cărți, table.
* Realizarea activităților ce contribuie la dezvoltarea și recuperarea abilităților reziduale și de motricitate fină și grosieră, dezvoltarea comportamentului ordonat, creșterea stimei de sine, valorificarea potențialului beneficiarilor – terapie de relaxare și recreere, coordonarea și dirijarea discuțiilor libere, activități tip hobby, jocuri de societate și relaxare, coordonarea terapiei ocupaționale
* Supraveghere , monitorizare și administrarea resurselor financiare lunare ale beneficiarilor – însoțire la bancă pentru retragere numerar.
* Completarea documentației zilnice
* **Kinetoterapeut**

Activitatea kinetoterapeutului se bazează pe furnizarea de mijloace esențiale pentru promovarea sănătății, mișcării, pentru asigurarea potențialului maxim funcțional, minimalizarea incapacităților, a limitărilor funcționale și a dizabilităților.

La activitatea de kinetoterapie sunt înscriși 41 de beneficiari.

Pe parcursul anului 2021, kinetoterapeutul a efectuat, săptămânal:

**Gimnastică profilactică, 19 beneficiari:**

- Exerciții pentru redobândirea și menținerea mobilității articulare.

-Exerciții pentru tonifierea și menținerea tonusului musculaturii.

-Exerciții pentru îmbunătățirea și menținerea coordonării.

**Gimnastică medicală, individualizată, 22 beneficiari:**

-Exerciții pentru corectarea tulburărilor de statică vertebrală (scolioză, cifoză, lordoză): 11 beneficiari.

-Exerciții pentru reeducarea respirației (gimnastică respiratorie) și gimnastică vasculară: 3 beneficiari.

-Parapareză / hemipareză spastică: 2 beneficiari.

-Hipotrofie staturo-ponderală: 1 beneficiar.

-Distrofie musculară progresivă: 1 beneficiar.

-Tetrapareză spastică: 1 beneficiar

-Obezitate: 1 beneficiar.

-Posturări, mobilizări, drenaj pulmonar (la patul beneficiarului) – 2 beneficiari.

Masajul terapeutic local s-a efectuat ocazional, la recomandarea medicului, în funcție de specificul afecțiunii.

 Activitatea s-a desfășurat zilnic, conform programului. Kinetoterapeutul a efectuat evaluări inițiale, planuri individuale de intervenție pentru fiecare beneficiar și evaluarea bianuală pentru observarea progreselor sau a eventualelor regrese din punct de vedere al sănătății fizice a beneficiarilor.

 De asemenea, kinetoterapeutul a mai îndeplinit următoarele atribuții:

-Completarea fișelor beneficiarilor.

-Realizarea evaluării bianuale a beneficiarilor, din punct de vedere kinetoterapeutic.

-Completarea documentației privind managementul riscului.

-Efectuarea și menținerea curățeniei și a dezinfecției în sala de kinetoterapie.

* **Pedagogi de recuperare si infirmieri:**

Activitățile desfășurate cu beneficiarii centrului de catre pedagogi și infirmieri sunt următoarele:

- aplicarea de tehnici și exerciții pentru realizarea curățeniei în camere, așternutul patului, așezarea hainelor, ducerea hainelor la spălat

- aplicarea de tehnici și exerciții pentru învățarea acțiunilor de îngrijire și igienă a corpului; spălarea corectă a mâinilor în contextul pandemiei

- dezvoltarea abilităților de a schimba idei, de a discuta cu una sau mai multe persoane

- gestionarea deșeurilor conform legii 132/2010 privind colectarea selectivă a deșeurilor în instituții publice

- terapie prin muzică, urmărirea programelor TV

- aplicarea de tehnici și exerciții pentru ca beneficiarii să învețe cum să-și păstreze igiena spațiului de locuit

- importanța menținerii unei diete echilibrate și a unor activități fizice zilnice

- exerciții pentru autocontrolul comportamentului și exprimării emoțiilor adecvate

- exerciții pentru a face față stresului, situațiilor de tensiune, urgență sau criză

- cum să facă față influențelor presiunilor legate de riscuri precum consumul de alcool sau droguri

- implicarea în activități sportive, culturale, artistice desfășurate în comunitate, concursuri, spectacole, expoziții, drumeții, adunat plante medicinale, participarea la acțiuni de recreere și petrecerea timpului liber, la acțiuni de vizite

- aplicarea de tehnici și exerciții necesare pentru servirea hranei și curățenia spațiului comun (sala de mese și holuri)

- educația sexuală

- semnalarea oricăror modificări a stărilor de sănătate ale beneficiarilor, din punct de vedere fizic, somatic sau psihic

- participarea activă la efectuarea toaletei individuale și a băii generale în cazul beneficiarilor cu autonomie limitată, însoțindu-i, după caz, la grupurile sanitare; accesul la grupurile sanitare a fost organizat astfel încât să se permită utilizarea simultană pentru un număr de beneficiari egal cu numărul de chiuvete/dușuri existente, acestea fiind prevăzute cu săpun și prosoape de hârtie de unică folosință

- îngrijirea, în cazul beneficiarilor imobilizați la pat (toaletă individuală, baie generală, schimbarea ținutei, alimentare la pat, hidratare) și sprijinirea în a-și dobândi abilitățile necesare autoalimentării; efectuată curățenia spațiului propriu, așternut patul, așezarea hainelor, ducerea hainelor la spălat, gestionarea deșeurilor; sprijin pentru îmbrăcat, dezbrăcat, incălțat, descălțat, alegerea hainelor adecvate; sprijin pentru asigurarea igienei zilnice, igiena eliminărilor, schimbarea materialelor igienico-sanitare, sprijin pentru administrarea medicației, sprijin pentru schimbarea poziției corpului, întoarcerea de pe o parte pe alta a corpului, schimbat lenjeria de pat și corp;

- asigurarea cazarmamentului, îmbrăcămintea și încălțămintea beneficiarilor ținând cont de preferințe, sex și mărimi

- însoțirea beneficiarilor pentru a fi prezentați la consultul de specialitate sau pentru a fi internați în alte instituții medicale

- supravegherea și asigurarea serviciilor necesare beneficiarului internat în alte instituții medicale

- s-au efectuat simulări privind asigurarea evacuării disciplinată a beneficiarilor în caz de incendiu sau calamitate naturală

- aplicarea de tehnici și exerciții pentru învățarea acțiunilor de îngrijire personală: spălat pe față, pe dinți, bărbierit, spălarea picioarelor, îngrijirea părului, igiena mâinilor

- însoțirea beneficiarilor la diferite activități conform graficelor: la cabinetul de kinetoterapie, la sala de ergoterapie, la activitățile din bucătărie, la efectuarea cumpărăturilor

În contextul prevenirii transmiterii infecției COVID-19:

-s-au respectat masurile de protecție:

-s-au utilizat echipamente de protecție precum măști, mănuși, viziere, botoși, halate, combinezoane;

- s-a păstrat distanța dintre angajați și beneficiari evitând contactul fizic și locurile aglomerate;

- s-a asigurat dezinfecția, aerisirea periodică a camerelor, grupurilor sanitare, coridoare, holuri, pereților verticali, pardoseli și pavimente;

- atenționarea asupra eminenței apropierii unui nou val de infectări;

- importanța vaccinării;

Beneficiarii au fost informați periodic cu privire la prevenirea răspândirii infecției cu virusul COVID-19.

Pedagogii de recuperare și infirmierii au în vedere proiectarea și desfășurarea activităților de abilitare și reabilitare:

- dezvoltarea abilităților de control și autocontrol,

- stimularea formării deprinderilor de autonomie personală și socială a beneficiarilor și de autoingrijire și de menținere a igienei personale și în spațiile de locuit ale acestora.

 În desfășurarea activităților, pedagogii de recuperare și infirmierii trebuie să țină cont de particularitățile beneficiarilor: sex, vârstă, nivel de dezvoltare biologică, psihologică și socială, stare de sănătate, gradul de deficiență, tipul deficienței, tipul de dependență, situația socială și economică etc.

* **Achiziţii, reparaţii şi investiţii:**

În decursul anului 2021 s-au depus toate diligenţele pentru asigurarea unei baze materiale necesare desfăşurării activităţii în cele mai bune condiţii. În acest sens s-a urmărit permanent menţinerea în stare de funcţionare a echipamentului electric, electrocasnic şi tehnic prin raportarea şi întocmirea referatelor de necesitate în cel mai scurt timp, în vederea remedierii defecţiunilor apărute sau a înlocuirii consumabilelor. Astfel nu au existat perioade de perturbare a activității curente şi a calității serviciilor oferite. În decursul anului anterior au fost efectuate reparaţii şi lucrări de întreţinere şi înlocuire la: echipamentele de birou (imprimante, calculatoare), sistemul de încălzire, reţeaua de aducţiune apă, maşinile de spălat haine, autoturisme, spaţiile de cazare. Deasemenea a fost înlocuită pardoseala din toate camerele, au fost efectuate lucrări de reparații și îmbunătățire a dotărilor în băile din clădirea C.Ab.R. și L.M.P. și s-au înlocuit elementele distruse de intemperii la foișorul din curtea interioară. Se menține anual activitatea de igienizare prin văruirea și întreținerea pereților celor două clădiri.

În acest sens, pe tot parcursul anului s-au continuat lucrările de finalizare a parcului recreațional începute în anul 2020. Nevoia de reorganizare a venit în contextul înaintării în vârstă a beneficiarilor și a creșterii nevoii de relaxare, prin plimbări de scurtă durată în aer liber. În acest sens au fost înlocuiți puieții care nu s-au prins și a fost pregătit terenul pentru viitoarele alei.

În vederea îmbunătăţirii permanente a condiţiilor de viaţă a rezidenţor din cadrul centrului s-au făcut demersurile pentru investiții și achiziţii de noi echipamente şi dotări care să vină în completarea nevoilor acestora. Astfel, în decursul anului anterior s-au finalizat lucrările de investiții pentru un nou sistem de încălzire și producere a apei calde menajere performant și prietenos cu mediul înconjurător, pe bază de panouri solare și material lemnos și achiziționarea unui cuptor profesional de bucătărie, echipament IT (calculator, imprimate), mobilier pentru dotarea bucătăriei LMP și a dormitoarelor, televizoare, echipamente electrocasnice, . Unele dintre bunurile enumerate anterior le-au înlocuit pe cele uzate moral şi fizic, aflate în folosinţă de 14 ani sau au reprezentat produse noi necesare desfăşurării activităţii din ce în mai complexe.

În completarea tuturor celor menţionate anterior s-a continuat activitatea de identificare a unor surse extrabugetare de completare a nevoilor centrului şi s-au încheiat un număr de 12 contracte de sponsorizare prin care s-au suplimentat nevoile de materiale de curăţenie, îngrijire şi igienă personală, alimente, obiecte de inventar: paturi, saltele și huse de pat, lenjerii de pat, tonere, cosumabile de birou, etc. în valoare de 81461 lei.

**Diverse**

În decursul anului s-au desfășurat parteneriate și colaborări și au fost organizate sesiuni de formare și instruire a personalului, activități desfășurate în condițiile speciale impuse de respectarea normelor pandemice.

Activitatea centrului a fost monitorizată și verificată cu ocazia diverselor controale și monitorizări interne și externe (D.G.A.S.P.C. Suceava, Consiliul Județean Suceava, A.J.P.I.S. Suceava, I.S.U. Suceava, D.S.P. Suceava, Banca Mondială în colaborare cu A.N.D.P.D.C.A., etc.). În urma controalelor au fost întocmite Rapoarte de monitorizare însușite de personalul responsabil al instituției.